**Ақтөбе қаласы «№74 жалпы білім беретін орта мектеп» КММ-нің**

**ПСИХОЛОГИЯЛЫҚ ҚЫЗМЕТІНІҢ ЖЫЛДЫҚ ЖҰМЫС ТАЛДАУЫ**

**2024-2025 оқу жылы**

2024-2025 оқу жылында жүргізілген психологиялық жұмыстың мақсаты:

* Білім беру ұйымында әр баланың психикалық және жеке дамуын қамтамасыз ететін психологиялық жағдайларды құру және қолдау;
* Білім беру процесіне қатысушылардың жас, психологиялық және гендерлік ерекшеліктерін ескере отырып, тұлғаның зияткерлік және адамгершілік дамуын тиімді қамтамасыз ету;
* Білім берудің барлық деңгейлерінің кеңістігіне жеке, мәдени, әлеуметтік - кәсіби даму бағыттарын кіріктіру.
* Педагог-психологтың негізгі қызметтері: психологиялық білім беру (алдын алу, ағартушылық қызмет), психологиялық консультация, психологиялық диагностика, психологиялық түзету-дамыту, психологиялық жетелеу және әлеуметтік-психологиялық бейімдеу.

Жоспар бойынша мынандай психологиялық қызметтер атқарылды.

Әр бағытқа орай жеке жоспар құрылып, жұмыс жүргізілді.

**1.** **Әдістемелік бағыт бойынша** жыл бойы психолог қызметіне қажетті диагностикалық, коррекциялық материалдар жинақталды.

**2. Диагностика бағыты бойынша** сауалнама-тесттер:

1-тоқсанда Айзенктің “Психикалық күйдің өзіндік бағасы” тесті бойынша 8-9-10-11-класс оқушылары зерттелінді. Әдістеме мақсаты: білім алушылардың психикалық күйін бағалау. Зерттеу нәтижесі бойынша жоғары деңгей анықталмады. «Н.Г.Лусканова» сауалнама 5 сынып оқушыларының оқу мотивациясын анықтау. Нәтижесінде оқшау, оқу мотивациясы төмен оқушы анықталмады. «Керн- Йерасек» тесті 1-ші сынып оқушыларының мектепке оқуға психологиялық даярлығы бейімділігін анықталып, жұмыстар жүргізілді. «Менің сыныбым» әдістемесі 5 сынып оқушыларының сыныпқа бейімделуін анықтау мақсатында жүргізілді. Нәтижесінде оқшау қалған оқушы анықталмады «Филипстің мектептегі мазасыздану тесті»әдістемесі 5-6 класс оқушыларынан алынды. Нәтижесінде жоғары көрсеткіш анықталмады. «Кондаш» сауалнамасы 7 сынып оқушыларының бойындағы үрей, депрессия, мазасыздық деңгейін анықтау үшін алынды. Нәтижесінде жоғары деңгей анықталмады, хаттамалары қалалық білім бөліміне тапсырылды.

**3. Консультативтік бағыт.** Білім алушы, ата – ана және педагогикалық ұжымға күнделікті туындайтын қиындықтарды шешуге және өзін – өзі жетілдіруге көмектесу. Психологиялық кеңес беру оқу мәселесі, жас ерекшеліктеріне байланысты туындайтын мәселелер, өзара қарым – қатынас құру, кәсіптік бағдар т.б. мәселелерге байланысты жүргізіледі. 1 класс ата-аналарына «6-7 жасар балалардың мектеп өміріне бейімделуіндегі ата-аналардың алатын орны» туралы кеңес, Ата-аналар қарым-қатынасын нығайту мақсатында балаларды оқыту, тәрбиелеу, дамыту мәселелері бойынша педагогтарға, ата-аналарға кеңестер берілді. 11 – класс ата-аналарына психологиялық көмек ретінде «Балаңызға ҰБТ-ға дайындалуға қалай көмек бере алаласыз?» тақырыбында кеңес жадынамалар таратылды. Қажеттілігіне қарай оқушыларға бағыт-бағдар беру, кәсіптік бағдар беру, темперамент анықтауға байланысты кеңес беру жұмыстары жүргізіліп отыр.

**4. Коррекциялық бағыт.** Білім алушының бойында «мен» тұжырымдамасын қалыптастыра отырып, психологиялық қолдау беру және жетістік ситуациясын орнату. Психологиялық диагностика жұмысының нәтижесі бойынша түзету - дамыту жұмыстарын жүргізу.

Психологиялық түзету-дамыту жұмыстары барысында жалпы сыныптарға арт-терапиялық жаттығулар, танымдық қасиеттерін дамыту үшін жаттығулар, ҰБТ-ке бағытталған психологиялық сабақтар, 1,5 класс оқушыларына түзету-дамыту жұмыстары, «Психомоториканы дамыту» жұмыстары» үнемі жүргізіліп отыр. 1-кл оқушыларының мектепке қолайлы бейімделуіне тренингтер, 4-кл оқушыларының зерттеу жұмыстары бойынша, «Көңілді үзіліс» оқушыларға сергіту сәті, 9-11 класс оқушыларымен «Мамандықты дұрыс таңдау-табысты өмір кілті», 11 класс оқушылармен ҰБТ-ға байланысты «ҰБТ-да жетістікке жетейік» атты психологиялық сабақ жұмыстары жүргізілді. Нәтижесінде психологиялық проблемалары бар оқушылар анықталған жоқ. ҰБТ-ға дайындалуға психологиялық көмек, ата-аналарға психологиялық кеңестер берілді.

**5. Ағартушылық және профилактикалық бағыт.** Жасөспірімдердің психологиялық, эмоционалдық күйін реттей білу, зиянды әрекеттерден бойын аулақ ұстауға қалыптастыра отырып, салауатты өмір салтын ұстануға баулу. 1,5 сынып оқушыларының бейімделуіне байланысты оқушыларының табысты бейімделуіне жағдай жасауға жадынама мектеп парақшасына салынды. Мектептегі зорлық-зомбылықтың алдын алу, суицидтің, буллингтің, ерте жүктіліктің алдын алу бойынша жоспарға сәйкес алдын алу жұмыстары, кеңес беру, дөңгелек үстелдер, кездесулер өткізіліп отыр. Соның ішінде қыз балалармен «Жасөспірімдік кезеңдегі жүктілік қауіпі» тақырыбында мамандармен кездесу, «Ерте жүктіліктің ертеңі қандай» сауалнамасы өткізіліп отыр. «Баланың бас ұстазы – ата-ана» дәріс, трениг, «Қазіргі қоғамдағы әйелдің рөлі» тақырыбында семинар-тренинг ата-аналарға өткізілді. Суицидтің алдын алу бойынша жасөспірімдер арасында суицидтік мінез-құлық белгілер, себептері және оған әсеретуші факторлар (сынып жетекшілерге арналған баяндама), «Жақсы көңіл-күй жан азығы» тренинг, «Сіз білмейсіз?» тренинг педагогтерге өткізілді. «Школад күні» оқушылар арасында достықты нығайту мақсатында өткізілді.

Буллинг және кибербуллингтің алдын алу бойынша буллинг, кибербуллинг туралы ұсыныстар мектеп парақшасына, мектеп ұжымына «Буллинг және кибербуллингтің алдын алу», Интернет қауіпсіздігінің алдын алу, ресурстарды дұрыс пайдалану жөнінде ақпараттандыру «Қауіпсіз интернет»тақырыбында жадынама тарату, «Баланы жәбірлеудің (буллингтің) алдын алу(ата-аналарға баяндама), «Жетістікке жету өз қолында» тренинг, «Нашақорлықтың салдары» тренинг, «Мамандықты дұрыс таңдау-табысты өмірдің кілті» тақырыбында психологиялық сабақ, «Біздің құқығымыз естілу керек» дөңгелек үстел, «Бала қауіпсіздігі – қоғам келешегі» дәріс ұйымдастырылып жүргізілді.

Мектебімізде “Инклюзивті білім беру жағдайында мектеп мұғалімдері мен арнайы мамандардың өзара бірлескен әрекеті” тақырыбында мектепішілік №1 Психологиялық-педагогикалық қолдау отырысы мен «Ерекше білім алу қажеттілігі бар білім алушыларға психологиялық-педагогикалық қолдау көрсету мазмұнын анықтау» тақырыбында мектепішілік №2 Психологиялық-педагогикалық қолдау отырысы ұйымдастырылды.

Мектептегі зорлық-зомбылықтың алдын алу мақсатында мектептің тәрбие ісі орынбасарымен бірлесіп «Зорлық-зомбылыққа қарсы 16 күн белсенділік» тақырыбында жұмыстар жүргізілді.

**Психологиялық алдын – алу жұмысының мақсаты:**

2024-2025 оқу жылындағы жарты жылдығында сенім жәшігіне хат түспеді және сенім телефонына қоңырау соғылмады. Мектеп қабырғасында сенім жәшігі ілулі, сенім телефоны қосулы.

Сонымен қатар, мектепте ерекше білім беруді қажет ететін оқушылармен уақытылы жұмыс жүргізіліп, ата-ана, мұғалім сұранысы бойынша оқушылармен жұмыс жүргізілді.

Жүйелі жұмыс арқасында, ешқандай оқыс жағдайлар тіркелген жоқ. Жүргізілген әдістемелердің қорытындыларымен, ұсыныстарымен оқушылар, класс жетекшілер таныстырылып отырды. Өткізілген жұмыстардың, түрлі іс-шаралар аясында оқушылар өзінің өмірге көзқарасын, белсенділігін, қызығушылықтарын көрсетуде көптеген мүмкіндіктерге ие болды.